Maxima kaupluse varing Riias

Maxima kaupluse varing toimus 21. novembril 2013 Riias, kui õhtusel tipptunnil varises vähemalt 500 ruutmeetri suurusel alal ootamatult alla Riia läänepoolses magalalinnajaos Zolitūdes asunud Maxima poe katus. 

Õnnetuses hukkus 54 ja vigastada sai 39 inimest. Hukkunute hulgas olid 3 päästjat, kes jäid päästetööde ajal kokku varisenud seina alla, kaks Venemaa kodanikku ja üks Armeenia kodanik. Varing on Läti iseseisvusaja ohvriterohkeim katastroof. Poevaringust sai Läti iseseisvusaja ohvriterohkeim tragöödia, Postimees, 22. november 2013

80 minutit enne varingut hakkas tööle tuletõrjesignalisatsioon. Mõned väikepoed lõpetasid seejärel töö, aga Maxima jätkas tegutsemist ja ostjaid rahustas teenindajate muretu käitumine. Tegelikult põlengut ei olnud ja seetõttu käsitles Maxima seda valehäirena. Hiljem on arvatud, et tuletõrjehäire võisid käivitada katuse algava lagunemise tõttu lendunud tolmuosakesed.

Samal õhtul toimus teinegi varing, milles hukkus 3 ja sai vigastada 12 päästetöötajat. Pärast seda tohtis hoones korraga viibida ainult 5 päästetöötajat. Ülejärgmisel päeval sai veel üks päästetöötaja vigastada ning toimus kolmas varing, milles aga keegi viga ei saanud.

2015. aastal avaldatud uurimisaruande kohaselt põhjustas varingu ehitusvigaRiia tragöödia uurimisraport: õnnetuse põhjustas nõutust kuni neli korda nõrgem tõmbeühenduse konstruktsioon.

Hukkunute mälestuseks kuulutati Lätis välja kolmepäevane lein (23.–25. novembril).Трехдневный траур объявлен в Латвии в связи с гибелью людей в ТЦ, Rianovosti, 22. november 2013

Viited 

Kategooria:Riia
Kategooria:Varingud
Kategooria:21. sajand Lätis
Kategooria:2013
Kategooria:Ehitus